गर्दन के बीच सिंकाई से पाचन ठीक, थायराइड से राहत; जले हुए हिस्से पर बिल्कुल न रगड़ें
घर में रखी बर्फ सिर्फ शरबत, शेक, कोल्ड कॉफी में डालकर पीने के ही काम नहीं आती। ये चोट, सूजन, मसल्स में खिंचाव, दांत दर्द, डाइजेशन, स्ट्रेस, सिरदर्द, अनिंद्रा जैसी परेशानियों से राहत भी दिलाती है।
घर में रखी बर्फ सिर्फ शरबत, शेक, कोल्ड कॉफी में डालकर पीने के ही काम नहीं आती। ये चोट, सूजन, मसल्स में खिंचाव, दांत दर्द, डाइजेशन, स्ट्रेस, सिरदर्द, अनिंद्रा जैसी परेशानियों से राहत भी दिलाती है।
फिजिशियन डॉ. श्रीतेश मिश्रा के अनुसार चोट लगने के कारण होने वाले दर्द में बर्फ से सिंकाई करने पर टिशूज से खून निकलना बंद हो जाता है और सूजन भी नहीं आती। इसके अलावा मसल्स की दर्द-ऐंठन भी कम होती है।
बर्फ रगड़ने के कारण चोट या सूजन की वजह से टिशूज से निकलने वाला फ्लूइड उस जगह पर फैलता नहीं है, यही कारण है कि चोट के आसपास की जगह सख्त भी नहीं पड़ती।
छोटे बच्चे के वैक्सीनेशन के दौरान भी इंजेक्शन लगने वाली जगह के सख्त पड़ने या उस जगह के सूजने की आशंका रहती है। ऐसे में उस जगह पर बर्फ रगड़ने से सूजन और दर्द से निजात मिल सकती है।
चोट के कारण हुई सूजन को कम करने के लिए क्यों रगड़ते हैं बर्फ
डॉ. श्रीतेश मिश्रा के मुताबिक, अगर आप गर्दन या मांसपेशियों में दर्द या सूजन से परेशान हैं, तो इससे राहत पाने के लिए एक कपड़े में बर्फ डालकर पोटली बनाकर या फिर आइस बैग की मदद से उस जगह को धीरे-धीरे रगड़े। इससे नसें सिकुड़ती हैं, जिससे सूजन कम हो जाती है।
वहीं चोट लगने पर उसके ऊपर बर्फ रगड़ने से खून का बहाव बंद हो जाता है। चोट के कारण होने वाली सूजन पर बर्फ रखने से नसें ठंडी पड़ जाती हैं, जिससे खून का बहाव कम होता है। बर्फ लगाने से चोट वाली जगह सुन्न पड़ जाती है, जिससे दर्द में तुरंत आराम मिलता है।
ज्यादा एक्सरसाइज करने के कारण मसल्स पेन और सूजन को कम करने में भी आइस-थेरेपी फायदेमंद है। ध्यान रखें कि त्वचा पर सीधे बर्फ न लगाएं, इससे फ्रॉस्टबाइट हो सकता है। यानी त्वचा पर लाल-काले धब्बे पड़ जाते हैं।
बुखार और इंजेक्शन से आई सूजन में भी असरदार
कई बार सुई लगने के कारण मसल्स पेन और सूजन की समस्या देखने को मिलती है। इसके दर्द को कम करने के लिए सूजन पर बर्फ रगड़ें। इससे वहां का ब्लड सर्कुलेशन सही रहता है।
तेज बुखार होने पर माथे पर पानी की पट्टी की जगह, आइस पैक थेरेपी ज्यादा फायदेमंद होती है। इसमें बर्फ की पोटली बनाकर नाभि के नीचे, माथे, हथेली और तलवों की सिंकाई करें। इससे शरीर का तापमान जल्द से जल्द कम हो जाता है।
खबर में आगे बढ़ने से पहले इस पोल में अपनी राय दें
दांत दर्द से तुरंत पाएं छुटकारा 
कई बार दांतों में सड़न या मसूड़ों में इन्फेक्शन होने के कारण दांत में तेज दर्द होने लगता है। ऐसे में दर्द वाली जगह पर या जिस ओर दर्द है, उस ओर गाल पर कुछ देर के लिए आइस क्यूब रखें। इससे नसें और मसूड़े सुन्न हो जाते हैं, जिसके कारण दर्द से तुरंत आराम मिलता है।
गर्दन के बीच पर बर्फ की सिंकाई करें, सिरदर्द, डाइजेशन, थायराइड से मिलेगी राहत
गर्मी के मौसम में सिरदर्द से परेशान रहते हैं तो इसके लिए 20 मिनट के लिए 'फेंग फू पॉइंट' यानी सिर के ठीक नीचे, जहां गर्दन और सिर मिलने का पाइंट होता है, वहां पर थोड़ी-थोड़ी देर पर आइस क्यूब की पोटली या बैग रखें।
इससे सिरदर्द से तो छुटकारा मिलेगा। साथ ही, शरीर के सेल्स एक्टिव होंगे और ब्लोटिंग या डाइजेशन से जुड़ी परेशानी दूर होगी। ये शरीर का बड़ा प्रेशर पॉइंट माना जाता है, जिसके कारण ये थेरेपी थायराइड और आर्थराइटिस के दर्द में भी असरदार होती है।
इस थेरेपी के कारण शरीर में एंडोर्फिन हाॅर्मोन निकलने लगता है, जो दर्द को कम करता है। यह ब्रेन और स्‍पाइन में नर्व सेल्‍स को एक्टिव करने में भी मददगार होता है, जो दिमाग और पूरे शरीर में खून के बहाव को बनाए रखता है। इससे तनाव, चिड़चिड़ापन, मूड स्विंग और नींद से जुड़ी समस्या से भी राहत मिलती है।
टैन, सनबर्न और डार्क सर्कल्स होने पर एलोवेरा जेल वाला आइस क्यूब रगडे़ं
बर्फ त्वचा को हाइड्रेट करती है। त्वचा पर इसे लगाने से चेहरे के सूजन में आराम मिलता है। वहीं अगर धूप में ज्यादा समय तक रहने से शरीर के किसी हिस्से में सन बर्न या टैन हो जाए तो एलोवेरा जेल को आइस क्यूब्स की तरह फ्रीज कर के प्रभावित जगह पर लगाएं। अगर एलोवेरा नहीं है तो खीरे के रस से बने आइस क्यूब्स को चेहरे और त्वचा पर रगड़ सकते हैं।
कंप्यूटर पर अधिक देर तक काम करने से डार्क सर्कल्स और आंखों की सूजन आ जाती है तो बर्फ के पानी में लैवेंडर ऑयल की कुछ बूंदें डालें और इस सॉल्यूशन में कॉटन भिगोकर काले घेरों और सूजन पर कुछ मिनट के लिए रखें।
जले हुए हिस्से पर बिल्कुल न रगड़ें बर्फ
कई लोग जल जाने पर भी जलन अधिक होने के कारण बर्फ रगड़ने लगते हैं, जबकि ऐसा बिल्कुल नहीं करना चाहिए। ऐसा करने से बड़े फफोले हो सकते हैं। इसलिए जले हुए हिस्से पर बर्फ लगाना आपके स्किन टिशू को नुकसान पहुंचा सकता है। अगर जलन को कम करने के लिए तत्काल कुछ करना हो तो नॉर्मल पानी का इस्तेमाल कर सकते हैं।